René Cassin

René Cassin (5. lokakuuta 1887 Bayonne – 20. helmikuuta 1976) oli ranskalainen juristi ja tuomari. Hän sai Nobelin rauhanpalkinnon vuonna 1968 työstään kansainvälisen ihmisoikeusjulistuksen luonnostelijana.

Cassinin syntyi Bayonnen kaupungissa, Pohjoisessa Baskimaalla. Cassinin isä oli sefardijuutalainen kauppias Henri Cassin (alun perin Azaria) ja äiti elsassilainen aškenasijuutalainen Gabrielle Dreyfus Cassin. Hän valmistui juristiksi Aix-en-Provencen yliopistosta ja aloitti uransa lakimiehenä Pariisissa vuonna 1911 kunnes ura katkesi väliaikaisesti  ensimmäisessä maailmansodassa jossa Cassin haavoittui 1916.

Vuosina 1924–1938 Cassin toimi Ranskan edustajana Kansainliitossa. Hän ajoi aseistariisuntaa ja oli mukana kehittämässä instituutioita jotka pyrkivät ratkaisemaan kansainväliset erimielisyydet kansainvälisen lain keinoin.

Cassin toimi ensimmäisenä Ranskaa edustavana tuomarina Euroopan ihmisoikeustuomioistuimessa. Hän toimi tuomioistuimen presidenttinä vuosina 1965-1968. Hän on perustanut nimeään kantavan kansainvälisen ihmisoikeusinstituutin.

Lähteet 

Nobelin rauhanpalkinnon saajat
Tuomarit
Ranskalaiset juristit
Vuonna 1887 syntyneet
Vuonna 1976 kuolleet